Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 609/11/4403	Nitra, 16.8.2012
EEČ : 2-32-121-2012

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátor Okresnej prokuratúry Nitra
Podľa § 215 odsek 1 písmeno f Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	dňa 01.04.2009 v čase okolo 17.45 hod. v Nitre, na ul. Nábrežie mládeže 1, v priestoroch Okresného riaditeľstva PZ v Nitre do zápisnice o výsluchu svedka vedenej pod ČVS: ORP-XXXXX uviedla po riadnom zákonnom poučení svedka, že po smrti svojej matky ako sa nasťahovala k otcovi XXXXX do jeho domu na XXXXX, kde býva so svojou priateľkou XXXXX, bol pre zlé známky, ktoré nosila zo školy doma krik a nadávky, neskôr začali bitky a to päsťami, zauchá, údery rukami po celom tele, raz mala biť zbytá koženým opaskom, ktoré mala dostávať tak od otca ako aj od jeho priateľky, čo však následne na hlavnom pojednávaní v tejto trestnej veci pred Okresným súdom XXXXX pod sp.zn. XXXXX dňa XXXXX poprela, pričom uvedená výpoveď zo dňa XXXXX mala podstatný vplyv na posúdenie trestno-právnej zodpovednosti XXXXX a XXXXX a viedla k vydaniu uznesenia o vznesení obvinenia XXXXX a XXXXX, 
lebo obvinený mladistvý, ktorý v čase činu neprekročil pätnásty rok veku, nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie
Odôvodnenie:
	Vyšetrovateľ Okresného riaditeľstva PZ, odboru kriminálnej polície v Nitre uznesením podľa § 206 odsek 1 Trestného poriadku sp. zn. ČVS: ORP-XXXXX zo dňa 03. 09.2011 vzniesol obvinenie ml. XXXXX pre prečin krivej výpovede a krivej prísahy podľa § 346 odsek 1 Trestného zákona na vyššie uvedenom skutkovom základe.
Vykonaným vyšetrovaním, najmä zo zabezpečených listinných dôkazov bolo zistené, že vyššie uvedený skutok, pre ktorý bolo ml. XXXXX vznesené obvinenie, sa stal, má znaky prečinu krivej výpovede a krivej prísahy podľa § 346 odsek 1 Trestného zákona a jeho spáchania sa dopustila ml. XXXXX.  
	V priebehu vyšetrovania bol vypracovaný znalkyňou Doc., PhDr. Miladou Harinekovou, CSc., znalkyňa z odboru psycholágia, odvetvie klinická psychológia detí a dospelých znalecký posudok.
Zo záverov predmetného znaleckého posudku a z výpovede znalkyne okrem iného vyplýva, že obvinená ml. XXXXX nevedela ovládať svoje konanie, lebo nevedela do akej situácie ide. Obvinená sa dostala do bludného kruhu bola zamotaná do svojich klamstiev, bolo to tak naštartované že to už nevedela ovládať. V závere svojho znaleckého posudku ďalej uviedla, že obvinená nevedela rozpoznať protiprávnosť svojho činu. Obvinená vedela, že klame ale nevedela následky, ktoré to bude mať.   
Podľa  §  346 odsek 1 Trestného zákona, kto ako svedok v konaní pred súdom alebo v trestnom konaní alebo na účely trestného konania v cudzine pred prokurátorom alebo policajtom, alebo pred sudcom medzinárodného orgánu uznaného Slovenskou republikou uvedie nepravdu o okolnosti, ktorá má podstatný význam pre rozhodnutie, alebo kto takú okolnosť zamlčí, potrestá sa odňatím slobody na jeden rok až päť rokov.
	Podľa § 215 odsek 1 písmeno f) Trestného poriadku prokurátor zastaví trestné stíhanie, ak obvinený mladistvý, ktorý v čase činu neprekročil pätnásty rok veku, nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie.
	Vychádzajúc z uvedeného je zrejmé, že na základe dostatočne zisteného skutkového stavu veci bolo jednoznačne preukázané, že obvinená mladistvá, ktorá v čase činu neprekročila pätnásty rok veku, nedosiahla takú úroveň rozumovej a mravnej vyspelosti, aby mohla rozpoznať jeho protiprávnosť alebo ovládať svoje konanie.
	S poukazom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eugen Cimmermann
prokurátor